**Skatt nord** er en av fem regioner og avdelinger av Skatteetaten som ble opprettet den 1. januar 2008. Regionen dekker de tre nordligste fylkene Nordland, Troms og Finnmark, samt Svalbard, og erstattet den tidligere ordningen med tre adskilte *fylkesskattekontorer* og tre adskilte *skattefogdkontorer* i henholdsvis Bodø, Tromsø og Vadsø. Opprettelsen av regionen opphevet også den tidligere ordningen med kommunale *likningskontorer*, som et forvaltningsnivå under fylkesskattekontoret. Både hovedkontoret og de kommunale kontorene har alle benevnelsen *skattekontor* i den nye ordningen.

Ved opprettelsen omfattet etaten 44 kommunale skattekontor (tidligere *likningskontor*), inkludert etatens hovedkontor. I 2011 og 2012 har Skatteetaten gjennomført en større sentralisering på landsbasis. I Skatt nord ble 19 kommunale skattekontorer lagt ned, og det er idag 25 kontorer igjen (26 med Svalbard). I 2016 har Skatteetaten varslet en ny sentralisering.

Hovedkontoret befinner seg i Kaigata 3–5 i Tromsø, og etaten har 497 ansatte per 2017.

Ansatte
-------

| Ansatte i skatt nord |
| --- |
| År | Heltid | Deltid | Sum |
| 2009 | 449 | 47 | 496 |
| 2010 | 514 | 50 | 564 |
| 2011 | 524 | 53 | 577 |
| 2012 | 504 | 49 | 553 |
| 2013 | 493 | 58 | 551 |
| 2014 | 491 | 53 | 544 |
| 2015 | 460 | 26 | 486 |
| 2016 |  |  | 492 |
| 2017 |  |  | 497 |

Sentraliseringer
----------------

### 2011

Skatteetaten gjennomførte i 2011 og 2012 en større sentralisering. Endret bruk av etatens tjenester og tilbud, ved at det meste kan gjøres via internett, har gjort at grunnlaget for bemanning på mindre skattekontor faller bort. I Finansdepartementets proposisjon i statsbudsjettet for 2011 under Jens Stoltenbergs andre regjering, fikk Skattedirektoratet den 21. oktober 2010 fullmakt til å legge ned mindre skattekontorer. I løpet av 2011 ble 48 kontorer lagt ned på landsbasis, herav 9 i Skatt nord. Den 1. juni 2011 stengte kontorene i Gildeskål, Nesna, Herøy og Sømna i Nordland, 1 kontor i Troms og kontorene i Tana, Nesseby, Berlevåg i Finnmark. Kontoret i Lebesby i Finnmark ble stengt 31. desember 2011.

### 2012

I 2012 ble ytterligere 55 kontorer nedlagt på landsbasis, herav 10 i Skatt nord. Den 1. juli 2012 stengte kontorene i Hamarøy, Lødingen og Steigen i Nordland, kontorene i Balsfjord og Salangen i Troms, samt kontorene i Karasjok, Loppa, Måsøy og Vardø i Finnmark. Kontoret i Gamvik i Finnmark stengte 31. desember 2012. 1. januar 2013 var det 110 skattekontorer igjen i Norge, herav 25 i skatt nord (26 med Svalbard).

### 2016

I 2016 har Skatteetaten foreslått i redusere antallet skattekontorer fra 107 til 53 på landsbasis.

Skattekontorer
--------------

### Finnmark

* Skatt nord Alta: Hasvik, Kautokeino, Loppa,1) Alta
* Skatt nord Vadsø: Tana, Vardø, Vadsø, Berlevåg, Nesseby
* Skatt nord Sør-Varanger: Sør-Varanger
* Skatt nord Porsanger: Karasjok, Porsanger
* Skatt nord Båtsfjord: Båtsfjord
* Skatt nord Hammerfest: Hammerfest, Kvalsund, Måsøy
* Skatt nord Nordkapp: Nordkapp
* Skatt nord Gamvik: Lebesby, Gamvik

1) Før 2012: Skatt nord Loppa

### Troms

* Skatt nord Bardufoss: Lavangen, Målselv, Balsfjord, Gratangen, Salangen, Bardu
* Skatt nord Harstad: Kvæfjord, Bjarkøy, Harstad, Skånland, Ibestad
* Skatt nord Finnsnes: Sørreisa, Tranøy, Berg, Lenvik, Dyrøy, Torsken
* Skatt nord Tromsø: Tromsø, Karlsøy, Storfjord, Lyngen
* Skatt nord Storslett: Kåfjord, Skjervøy, Nordreisa, Kvænangen

### Nordland

* Skatt nord Vågan: Vågan
* Skatt nord Leknes: Vestvågøy, Verøy, Røst, Leknes, Moskenes
* Skatt nord Andøy: Andøy
* Skatt nord Sortland: Lødingen, Sortland, Øksnes, Hadsel, Bø
* Skatt nord Narvik: Narvik, Tysfjord, Ballangen, Tjelsund, Evenes
* Skatt nord Bodø: Bodø, Beiarn, Gildeskål, Steigen, Hamarøy
* Skatt nord Fauske: Fauske, Saltdal, Sørfold
* Skatt nord Meløy: Meløy
* Skatt nord Rødøy: Rødøy
* Skatt nord Sandnessjøen: Lurøy, Træna, Nesna, Leirfjord, Dønna, Herøy, Sandnessjøen
* Skatt nord Rana: Rana, Hemnes, Hattjelldal
* Skatt nord Vefsn: Vefsn, Grane
* Skatt nord Brønnøy: Brønnøy, Vevelstad, Vega, Sømna, Bindal

Referanser
----------

1. 1 2 3  Norsk samfunnsvitenskapelig datatjeneste AS: NSD Forvaltningsdatabasen: Skatt nord Arkivert 12. november 2017 hos Wayback Machine. Enhet #1629
2. ↑  Michael Brøndbo: 130 små skattekontorer kan bli nedlagt[*død lenke*], Nationen, 26. oktober 2010
3. 1 2  Christian Nicolaisen: Vil legge ned 130 skattekontor, Finnmarken, 17. november 2010
4. ↑  Hilde Mangset Lorentsen, Leif Inge Larssen: Skatteetaten kutter, NRK, 6. juni 2012
5. ↑  Janne Grete Aspen: 48 skattekontor blir lagt ned i mai[*død lenke*], Nationen, 28. april 2011
6. ↑  Statlig sentralisering Arkivert 29. juni 2011 hos Wayback Machine. Bladet Vesterålen, 14. juni 2011
7. ↑  Bjørn Erik Dahl: Legger ned 55 skattekontor, Nordlys, 26. oktober 2011
8. ↑  Margaret Stakkestad: 55 skattekontor legges ned, TV 2 Nyhetene, 25. oktober 2011

Eksterne lenker
---------------

* Norge.no: Din veiviser i det offentlige. Skatt nord[*død lenke*]